Το **Nissan Qashqai** είναι ένα μικρομεσαίο crossover SUV αυτοκίνητο που παράγεται από την ιαπωνική αυτοκινητοβιομηχανία Nissan, από τον Δεκέμβριο του 2006. Η πρώτη γενιά του Qashqai βασίστηκε στο σχετικό ομώνυμο πρωτότυπο αυτοκίνητο (concept car) που είχε παρουσιαστεί τον Μάρτιο του 2004 στο Σαλόνι Αυτοκινήτου της Γενεύης. Το Qashqai είναι το δεύτερο μοντέλο μετά το Nissan Murano που συγκαταλέγεται στην ίδια κατηγορία και αποτέλεσε τον έναν αντικαταστάτη από τους τρεις του Nissan Terrano δεύτερης γενιάς. Τον Νοέμβριο του 2013, η πρώτη γενιά του Qashqai αντικαταστάθηκε από τη δεύτερη, ενώ ειδικότερα στην αγορά της Ιαπωνίας από το Nissan Juke. Το 2021, κυκλοφόρησε η τρίτη γενιά του μοντέλου. Πήρε το όνομα του από την τουρκογενή φυλή των Κασκάι που ζει στο Ιράν.

Πρώτη γενιά (2006 - 2013)
-------------------------

Το σαλόνι ενός Nissan Dualis πριν την ανανέωση, με σύστημα δορυφορικής πλοήγησης.
Η πρώτη γενιά του Qashqai κατασκευαζόταν κυρίως στις εγκαταστάσεις της Nissan στο Σάντερλαντ, Ηνωμένο Βασίλειο, από τον Δεκέμβριο του 2006, ενώ τα μοντέλα της εγχώριας αγοράς στην Κάντα της Ιαπωνίας. Η πρώτη του επίσημη παρουσίαση έγινε το ίδιο έτος στο Σαλόνι Αυτοκινήτου στο Παρίσι (30 Σεπτεμβρίου έως 15 Οκτωβρίου 2006), ακολουθώντας την σχεδιαστική φιλοσοφία των ευρωπαϊκών αυτοκινήτων, με το αξιοσημείωτο ότι δεν μεταβλήθηκε αισθητικά στις αγορές της Ασίας και της Ωκεανίας. Μάλιστα ήταν το πρώτο μοντέλο της Nissan που σχεδιάστηκε στο Nissan Design Europe, Λονδίνο. Γενικώς, κυκλοφόρησε για πρώτη φορά τον Φεβρουάριο ή τον Μάρτιο του 2007 αναλόγως με τη χώρα (ενδεικτικώς, στη Γερμανία στις 24 Φεβρουαρίου 2007), ενώ ειδικότερα στην Ιαπωνία και στην Αυστραλία διατέθηκε ως **Nissan Dualis**.

Ήδη έως τη λήξη του έτους 2007, πριν συμπληρώσει 1 χρόνο στην αγορά, είχαν πωληθεί 100.000 μοντέλα στην Ευρώπη, ένας αριθμός πολύ ικανοποιητικός, με αποτέλεσμα να γίνει μια ανανέωση του μοντέλου το 2010 και να παραμείνει στην παραγωγή μέχρι τον Νοέμβριο του 2013. Τον Δεκέμβριο του 2011, το Qashqai συμπλήρωσε 1 εκατομμύριο αντίτυπα στην Ευρώπη, από τα οποία τα 100 χιλιάδες είχαν πωληθεί στη Γαλλία, και μέχρι τη λήξη της παραγωγής του ξεπέρασε τις 1,24 εκατομμύρια πωλήσεις στην Ευρώπη.

### Nissan Qashqai +2

Nissan Qashqai+2 (μπροστά).
Τον Ιούλιο του 2008, μπήκε στη μαζική παραγωγή μια μεγαλύτερη εκδοχή του Qashqai, το **Qashqai +2**, όπου υπήρχε η δυνατότητα υποδοχής 7 επιβατών με μεγαλύτερο αμάξωμα. Η εισαγωγή του έγινε επίσης στην Αγγλία και στις άλλες αγορές κυκλοφόρησε τον Οκτώβριο του ίδιου έτους. Το Qashqai +2 σταμάτησε την παραγωγή του το 2013 για να ακολουθήσει ως ο αντικαταστάτης του, το X-Trail τρίτης γενιάς.

### Ανανεωμένες εκδόσεις

Στις 4 Δεκεμβρίου 2009, η Nissan ανακοίνωσε πως τα Qashqai θα υποστούν ανανεώσεις και θα κυκλοφορήσουν στις αγορές τον Μάρτιο του 2010. Οι αλλαγές που υπήρξαν ήταν τόσο εξωτερικές, όσο και εσωτερικές, αλλά δεν ήταν τέτοιες που να άλλαξαν ριζικά το μοντέλο. Για την ακρίβεια, προστέθηκαν νεότεροι αιχμηροί προβολείς τύπου LED και έγιναν βελτιώσεις στον ηλεκτρονικό υπολογιστή ταξιδιού που δέσποζε στην κεντρική κονσόλα του ταμπλό. Επίσης, αυξήθηκε η παλέτα της επιλογής χρωμάτων του αμαξώματος και ο Ηλεκτρονικός Έλεγχος Ευστάθειας (ESP) επεκτάθηκε πλέον και στις πιο βασικές εκδόσεις.

* Ανανεωμένο Nissan Qashqai (2010)Ανανεωμένο Nissan Qashqai (2010)
* Ανανεωμένο Nissan Qashqai (2010)Ανανεωμένο Nissan Qashqai (2010)
* Ανανεωμένο Qashqai +2 (2010 - 2011)Ανανεωμένο Qashqai +2 (2010 - 2011)
* Ανανεωμένο Qashqai +2 (2010 - 2011)Ανανεωμένο Qashqai +2 (2010 - 2011)

### Ανάκληση

Στις 12 Σεπτεμβρίου 2012, η Nissan ανακοίνωσε μια μαζική ανάκληση προκειμένου να διορθωθεί ένα πιθανό ελάττωμα στο τιμόνι των τελευταίων 51.000 οχημάτων που κατασκευάστηκαν εντός του έτους. Αυτό δεν αφορούσε μόνο το τιμόνι στο ίδιο το Qashqai αλλά και αυτό του Qashqai +2 και του Nissan NV200.

Δεύτερη γενιά (2013 - 2021)
---------------------------

Το ταμπλό ενός Qashqai 1.6 dCi 4x4i του 2014.
Nissan Rogue Sport του 2018 στη Νέα Υόρκη.
Το Nissan Qashqai δεύτερης γενιάς παρουσιάστηκε στο Λονδίνο τον Νοέμβριο του 2013 και άρχισε να παράγεται μέσα στον ίδιο μήνα (και μάλιστα τον ίδιο μήνα που έληξε η παραγωγή της πρώτης γενιάς) και τον Ιανουάριο του 2014 βραβεύτηκε ως το *Αυτοκίνητο της Χρονιάς 2014* από το βρετανικό περιοδικό *What Car?*. Το νέο Qashqai εισήχθη επίσης τον Ιανουάριο του ίδιου έτους στο Βέλγιο και τον Φεβρουάριο κυκλοφόρησε στο Ηνωμένο Βασίλειο, ενώ ειδικότερα στη Γερμανία οι πωλήσεις ξεκίνησαν στις 15 Φεβρουαρίου 2014. Το Qashqai δεύτερης γενιάς δεν κυκλοφόρησε στην Ιαπωνία (όπου αντικαταστάθηκε από το Nissan Juke), πλην όμως κυκλοφορεί στην Ευρώπη από τον Φεβρουάριο του 2014, και από το 2017 στη Βόρεια Αμερική και στη Νότια Αμερική.

Nissan Qashqai, πίσω όψη, στο Άργος.
Ειδικότερα η πρεμιέρα της εκδοχής για τη Βόρεια Αμερική έγινε στο Διεθνές Σαλόνι North American International Auto Show στο Ντιτρόιτ τον Ιανουάριο του 2017. Μάλιστα στις Ηνωμένες Πολιτείες διατίθεται υπό την ονομασία **Nissan Rogue Sport**, επειδή θεωρήθηκε, πριν την εισαγωγή του, ότι θα υπήρχε μεγάλη δυσκολίας προσφώνησης της λέξης «Qashqai» στους Αμερικανούς πολίτες. Αντιθέτως, στον Καναδά διατήρησε την στάνταρ ονομασία του.

Μέχρι τον Οκτώβριο του 2016 είχαν πωληθεί 60.000 αντίτυπα του Qashqai δεύτερης γενιάς στο Ηνωμένο Βασίλειο. Τον Μάρτιο του 2017, στο Σαλόνι Αυτοκινήτου της Γενεύης, παρουσιάστηκε μια ελαφρά αισθητική ανανέωση στη δεύτερη γενιά. Ειδικότερα στη Γερμανία, από την έναρξη των πωλήσεων της πρώτης γενιάς, στις 24 Φεβρουαρίου 2007, έως τη λήξη του έτους 2019 είχαν πωληθεί συνολικά 315.100 αντίτυπα και από τις δύο γενιές.

### Αστυνομική έκδοση στην Ελλάδα

Τον Ιανουάριο του 2020, το Υπουργείο Προστασίας του Πολίτη στην Ελλάδα προχώρησε στην ενίσχυση της Ελληνικής Αστυνομίας με 120 οχήματα Nissan Qashqai, έχοντας υπογράψει λίγους μήνες νωρίτερα σχετική σύμβαση με την ανάδοχο εταιρεία, Nissan -Νικ. Ι. Θεοχαράκης Α.Ε. (την επίσημη εισαγωγική εταιρεία της Νισσάν στην Ελλάδα, μετά από δημόσιο διαγωνισμό ανοιχτής διαδικασίας και διεθνούς συμμετοχής). Τα συγκεκριμένα οχήματα είναι όλα 4×4 και με τον κινητήρα 1.7 λίτρων turbodiesel, ισχύος 150 ίππων, ένα μηχανικό σύνολο που είχε μπει στην παραγωγή από τον Ιανουάριο του 2019. Επιπλέον, τα SUV αυτά έχουν διαμορφωθεί κατάλληλα από τη Nissan -Νικ. Ι. Θεοχαράκης Α.Ε. προκειμένου να εξυπηρετήσουν το δύσκολο και απαιτητικό επιχειρησιακό έργο της Αστυνομίας.

Τον Δεκέμβριο του 2020 το σχέδιο του υπουργείου ήταν η προμήθεια συνολικά 278 Nissan Qashqai για την ελληνική αστυνομία.

### Παλέτα κινητήρων

Οι κινητήρες που είναι διαθέσιμοι με το μοντέλο δεύτερης γενιάς, είναι όλοι 4-κύλινδροι σε σειρά (I4) και με turbo. Μοναδική εξαίρεση, χωρίς turbo, είναι ο κινητήρας βενζίνης των 2.0 λίτρων, που όμως διατίθεται αποκλειστικά στη Ρωσία.

#### Βενζινοκινητήρες

* 1.2 λίτρα DIG-T (11/2013 - 08/2018)
* 1.3 λίτρα DIG-T (10/2018 - σήμερα)
* 1.6 λίτρα DIG-T (01/2015 - 08/2018)
* 2.0 λίτρα MR20DE (2013 - σήμερα)

#### Πετρελαιοκινητήρες

* 1.5 dCi (11/2013 - σήμερα)
* 1.6 dCi (11/2013 - 08/2018)
* 1.7 dCi (01/2019 - σήμερα)

Τρίτη γενιά
-----------

Nissan Qashqai 3ης γενιάς φωτογραφημένο στο Άργος.
H Nissan παρουσίασε την τρίτη γενιά του Qashqai στις 18 Φεβρουαρίου 2021. Σχεδιαστικά, η τρίτη γενιά του μοντέλου αντλεί στοιχεία από το IMQ Concept. Μάλιστα δεν θα φέρει κινητήρες ντίζελ, καθώς η Nissan, προκειμένου να μειώσει τις εκπομπές CO2 του μοντέλου, το εξοπλίζει με δύο υβριδικά μηχανικά σύνολα.

Το Qashqai τρίτης γενιάς βασίζεται στην πλατφόρμα CMF-CD που χρησιμοποιεί και η δεύτερη γενιά, αλλά με σημαντικές αναβαθμίσεις, ενώ εξοπλίζεται και με το σύστημα ημι-αυτόνομης οδήγησης **ProPilot**.

Αναφορές
--------

1. ↑  «Nissan's Qashqai sales top 100,000 units». Trade Arabia. 8 Ιανουαρίου 2008. Ανακτήθηκε στις 4 Μαρτίου 2017.
2. ↑  «Nissan recalls cars for steering wheel problem YLE». Reuters. 12 Σεπτεμβρίου 2012. Ανακτήθηκε στις 5 Μαρτίου 2017.
3. ↑  «What Car? Car of the Year Awards 2014». What Car?. 9 Ιανουαρίου 2014. Ανακτήθηκε στις 5 Μαρτίου 2017.
4. ↑  «Introducing the 2017 Nissan Rogue Sport». Nissan USA. Ανακτήθηκε στις 5 Μαρτίου 2017.
5. ↑  «Nissan Qashqai SUV:Prices,specs and reviews». The Week. 17 Οκτωβρίου 2016. Ανακτήθηκε στις 5 Μαρτίου 2017.
6. ↑  «Με τετρακίνητα Nissan Qashqai η Ελληνική Αστυνομία | Γιάννης Κωνσταντόπουλος». *Protagon.gr*. Ανακτήθηκε στις 15 Ιανουαρίου 2023.
7. ↑  Newsroom. «278 Nissan Qashqai για την Αστυνομία». *www.kathimerini.gr*. Ανακτήθηκε στις 15 Ιανουαρίου 2023.
8. ↑  «2021 Nissan Qashqai Revealed With Sharper Design, Big Tech Boost». *Motor1.com* (στα Αγγλικά). Ανακτήθηκε στις 18 Φεβρουαρίου 2021.
9. ↑  «New Nissan Qashqai: your next family crossover, now with E-Power». *CAR Magazine* (στα Αγγλικά). Ανακτήθηκε στις 18 Φεβρουαρίου 2021.
10. ↑  «New 2021 Nissan Qashqai revealed with hybrid powertrain». *Auto Express* (στα Αγγλικά). Ανακτήθηκε στις 18 Φεβρουαρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Nissan Qashqai** |

* Η επίσημη σελίδα του Qashqai στα Ελληνικά[*νεκρός σύνδεσμος*]
* Η επίσημη σελίδα του Qashqai στα Αγγλικά

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Μοντέλα της Nissan |
| --- |
|  |
| Σημερινά μοντέλα (Ευρώπη): | 
* 370Z
* Atleon
* Cabstar
* Evalia
* GT-R
* Juke
* Leaf
* Micra
* Murano
* Navara
* Note
* NV200
* NV400
* Pathfinder
* Pixo
* Primastar
* Qashqai / Qashqai +2
* X-Trail
 |
|  |
| Σημερινά μοντέλα (Εκτός Ευρώπης): | 
* Advan
* Altima
* Aprio
* Armada
* Atlas
* Bluebird
* Bluebird Sylphy
* Caravan
* Cima
* Civilian
* Clipper
* Cube
* Dualis
* Elgrand
* Frontier
* Freeson
* Fuga
* Lafesta
* Livina Geniss
* March
* Maxima
* Moco
* NP200
* NV
* Otti
* Paladin
* Patrol
* Quest
* Rogue
* Sentra
* Serena
* Skyline
* Teana
* Tiida
* Titan
* Urvan
* Versa
* Wingroad
* Xterra
 |
|  |
| Παλαιότερα Μοντέλα: | 
* 100NX
* 1200
* 180SX
* 200SX
* 240SX
* 240Z
* 280ZX
* 300C
* 300ZX
* 310
* 350Z
* 510
* 810
* 1200
* Almera
* Almera Tino
* Altra EV
* Avenir
* Auster
* Bassara
* Be-1
* Caball
* Cablight
* Cedric
* Cefiro
* Cherry
* Crew
* Datsun Truck
* Echo
* Expert
* Fairlady
* Figaro
* Gazelle
* Gloria
* Hardbody Truck
* Hypermini
* Homy
* Interstar
* Junior
* Largo
* Laurel
* Leopard
* Liberty
* Mistral
* Multi
* NX
* Pao
* Pintara
* Pino
* Platina
* Prairie
* Presage
* Presea
* Primera
* Prince Royal
* President
* Pulsar
* R390 GT1
* R'nessa
* Rasheen
* Roadster
* S-Cargo
* Saurus Jr.
* Silvia
* SilEighty
* Stanza
* Stagea
* Tama
* Terrano
* Terrano II
* Trade
* Vanette
* Violet
 |

 |